มีเหมือนติ่งเนื้อเล็ก ๆ ไม่นูนมากในปากแถวทางลงของคอ มีเสมหะตลอด และเจ็บ ๆ ลิ้น ส่งรูปให้ฟันที่เคยรักษาดูเขาบอกว่าเป็นเริมในปาก และคออาจจะติดเชื้อ อยากทราบว่ามันจะสามารถหายเองได้ไหม เพราะไม่สะดวกไปพบแพทย์
สวัสดีค่ะ nee,ติ่งเนื้อเล็กๆ ในช่องลำคอ อาจเป็น- เป็นแผลร้อนใน ซึ่งเนื้อเยื่อบริเวณรอบๆ แผลจะบวมแดง อาจทำให้ดูนูนเป็นติ่งเนื้อได้- มีการอักเสบของเหงือก ซึ่งจะทำให้เหงือกบวมแดง ดูเป็นก้อนนูนได้ แต่ไม่น่าทำให้ลำคอมีเสมหะ- อาจเป็นต่อมทอนซิลที่นูนโตขึ้น จากการเป็นไข้หวัด คออักเสบ หรือทอนซิลอักเสบ ซึ่งมักทำใหมีไข้ ไอ มีเสมหะ เจ็บคอ เป็นต้น- โรคมือ เท้า ปาก มักพบในเด็กเล็ก แต่ก็สามารถพบได้ในผู้ใหญ่ อาการคือมีไข้ เจ็บคอ และมีตุ่มน้ำหรือตุ่มแดงๆ อาจพบที่เหงือก เพดานปาก ลิ้น กระพุ้งแก้ม คอหอย และอาจพบที่ฝ่ามือ ฝ่าเท้าด้วย- เป็นก้อนซีสต์ชนิดต่างๆ หรือก้อนเนื้องอกชนิดต่างๆ แต่ไม่น่าทำให้มีอาการเจ็บหรือมีเสมหะ- เป็นก้อนมะเร็ง แต่พบได้น้อยมากในคนอายุน้อย และก้อนมะเร็งมักโตเร็ว และทำให้มีอาการปวดรุนแรงสำหรับโรคเริมที่ปากนั้น มักทำให้เกิดเป็นตุ่มน้ำที่บริเวณริมฝีปากมากกว่าเกิดในช่องปาก ช่องลำคอ และเมื่อเกิดเป็นตุ่มน้ำแล้ว ก็จะแตกออกกลายเป็นแผล มีน้ำเหลืองซึม และตกสะเก็ดแห้งหายไปเองในที่สุดหากยังคงมีติ่งเนื้ออยู่ และยังคงมีอาการเจ็บลิ้น แนะนำควรไปพบแพทย์เฉพาะทางหู-คอ-จมูกเพื่อตรวจค่ะ ในเบื้องต้น ก็ควรดื่มน้ำเปล่ามากๆ บ้วนปากด้วยน้ำเกลือบ่อยๆ ดูแลความสะอาดในช่องปากให้ดี ไม่ใช้ยาสีฟันที่รุนแรง ไม่บ้วนน้ำยาบ้วนปากที่แสบปาก และควรใช้จานชามส้อมแก้วน้ำส่วนตัว ไม่ใช้ร่วมกับผู้อื่น ห้ามใช้ลิปสติกร่วมกับผู้อื่น เป็นต้น